paragraph_text: Album je objavljen šest godina nakon Jacksonovog posljednjeg albuma HIStory (1995.). Ovo je također i prvi Jacksonov album od 1991. godine i albuma Dangerous, na kojemu se nalaze isključivo nove skladbe. Na omotu albuma nalazi se Jacksonovo lice dostupno u pet različitih boja crvena, zelena, narančasta, plava i standardna srebrna. Do danas Invincible se prodao između 8 i 10 milijuna primjeraka.